Sagunt impulsa la transformació digital  del seu sector empresarial
22 de febrer 2024

![](/media/is4lfwwp/microsoftteams-image-12-_c.jpg?width=850&height=593.4684684684685)

El Centre Cultural Mario Monreal ha acollit este dijous la presentació del curs formatiu 'Transformación Digital para tu PIME', en el qual representants de la Universidad Camilo José Cela (UCJC) i de la Escuela de Organització Industrial (EOI) han exposat els continguts del programa.

Amb esta iniciativa, el departament d'Universitat, Ciència i Innovació de l'Ajuntament de Sagunt pretén donar a conéixer a les empreses del territori eines i metodologies que fomenten el procés de transformació digital dins de les organitzacions. I, d'esta manera, avançar-se a pròximes obligacions, com pot ser l'exigència de realitzar la facturació de manera digital a partir del 2024 o comptar amb la presència de la figura del Transformador Digital a partir del 2025, entre altres.

Segons el regidor d'Universitat, Ciència i Innovació, Toni Iborra: **«És molt important fer veure a totes les empreses del municipi que no sols parlem de digitalització, sinó de transformació digital. No sols es tracta que les empreses tinguen eines tecnològiques, ja que l'objectiu és escometre un canvi de mentalitat per a identificar les seues necessitats i donar solucions que transformen els seus models de negoci per a ser més competitius».**

**![](/media/snijmlng/toni-iborra-2_c.jpg?width=850&height=566.6666666666666)**

La formació, finançada pels Fons Europeus _Next Generation_, està destinada a Pimes amb una plantilla d'entre 10 i 249 persones treballadores (encara que pròximament s'obrirà la convocatòria per a empreses amb menys de 10 treballadors). El curs compta amb 150 hores lectives en línia i presencials a través d'un horari flexible i ajustat a la disponibilitat de l'alumnat.

La finalitat d'esta formació és oferir a les empreses el coneixement necessari perquè puguen fer un autodiagnòstic de la seua situació, proposar nous models de negoci i aplicar la tecnologia correcta: Intel·ligència artificial, _Big Data_, _Blockchain_, treballar en el núvol... En acabar el curs, les empreses disposaran del seu 'Plan de Transformación Digital' i l'alumnat obtindrà un certificat oficial _PUE DATA PMI Project Management Read_.

**«Des de l'anterior legislatura, estem molt compromesos amb la transformació digital de les empreses perquè creiem que és el camí a seguir per a ser un territori atractiu per a noves inversions. No obstant això, sabem que un dels principals problemes als quals s'enfronten és l'absència d'acompanyament en este procés i, per això, volem ajudar-los i que no es senten atrapats o perduts en el procés d'innovació»**, ha afegit Toni Iborra.

Les empreses poden accedir de manera gratuïta a esta formació i aquelles que vulguen assistir a la jornada podran realitzar-ho reservant la seua plaça a través dels següents telèfons: 650776309 i 626930562.

*   [](http://www.facebook.com/sharer.php?u=https://aytosagunto.es/va/actualitat/sagunt-impulsa-la-transformacio-digital-del-seu-sector-empresarial/ "Facebook")
*   [](http://twitter.com/share?url=https://aytosagunto.es/va/actualitat/sagunt-impulsa-la-transformacio-digital-del-seu-sector-empresarial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-impulsa-la-transformacio-digital-del-seu-sector-empresarial/ "Linked In")
*   [](mailto:?body=https://aytosagunto.es/va/actualitat/sagunt-impulsa-la-transformacio-digital-del-seu-sector-empresarial/)